Document ID: 31984R0410

*****
ΚΑΝΟΝΙΣΜΟΣ (ΕΟΚ) αριθ. 410/84 ΤΗΣ ΕΠΙΤΡΟΠΗΣ
της 17ης Φεβρουαρίου 1984
για δεύτερη τροποποίηση του κανονισμού (ΕΟΚ) αριθ. 1136/79 περί καθορισμού των λεπτομερειών εφαρμογής των σχετικών με το ειδικό καθεστώς κατά την εισαγωγή ορισμένων βοείων κατεψυγμένων κρεάτων προοριζομένων για μεταποίηση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 14 παράγραφος 4 στοιχείο γ),
Εκτιμώντας:
ότι ο κανονισμός (ΕΟΚ) αριθ. 1136/79 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 3584/81 (3), έχει καθορίσει τις λεπτομέρειες εφαρμογής του ειδικού καθεστώτος κατά την εισαγωγή κατεψυγμένων κρεάτων που προορίζονται για μεταποίηση· ότι το άρθρο 2 παράγραφος 1 στοιχείο γ) του κανονισμού (ΕΟΚ) αριθ. 1136/79 προβλέπει ότι ο έμπορος αναλαμβάνει την υποχρέωση να καταβάλει, εκτός από την ασφάλεια, συμπληρωματικό ποσό ανά ποσότητα κατεψυγμένου κρέατος για την οποία δεν έχει προσκομισθεί η απόδειξη·
ότι το συμπληρωματικό αυτό ποσό ανέρχεται, στην περίπτωση της μερικής αναστολής της εισφοράς κατά την εισαγωγή που αναφέρεται στο άρθρο 14 παράγραφος 1 στοιχείο β) του κανονισμού (ΕΟΚ) αριθ. 805/68, σε επίπεδο που δεν δικαιολογείται από οικονομική άποψη· ότι, ως εκ τούτου, είναι αναγκαίο να τροποποιηθεί ο τρόπος υπολογισμού του συμπληρωματκού αυτού ποσού·
ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η παράγραφος 8 του άρθρου 2 του κανονισμού (ΕΟΚ) αριθ. 1136/79 αντικαθίσταται από το ακόλουθο κείμενο:
«8. Το συμπληρωματικό ποσό που αναφέρεται στην παράγραφο 1 στοιχείο γ) είναι ίσο με την υψηλότερη εισφορά που εφαρμόζεται στις εισαγωγές κατεψυγμένου κρέατος που υπάγεται στην ίδια διάκριση του Κοινού Δασμολογίου, οι οποίες πραγματοποιούνται κατά την περίοδο που περιλαμβάνεται μεταξύ της ημέρας εισαγωγής και της τελευταίας ημέρας κατά την οποία δύναται να προσκομισθεί η απόδειξη που αναφέρεται στην παράγραφο 3, αφού αφαιρεθεί,
- όταν πρόκειται για το καθεστώς που προβλέπεται στο άρθρο 14 παράγραφος 1 στοιχείο α) του κανονισμού (ΕΟΚ) αριθ. 805/68, το ποσό της ασφάλειας που δεν έχει αποδεσμευθεί,
- όταν πρόκειται για το καθεστώς που προβλέπεται στο άρθρο 14 παράγραφος 1 στοιχείο β) του κανονισμού (ΕΟΚ) αριθ. 805/68, το ποσό της ασφάλειας που δεν έχει αποδεσμευθεί και το ποσό της εισφοράς που εισπράττεται πραγματικά κατά την εισαγωγή.
Το ποσό αυτό καταβάλλεται ως εισφορά.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Φεβρουαρίου 1984.

Labels: 3
11
17